Nerdly » Joe Dempsie
Tags : Anne-Marie Duff, DVD, Joe Dempsie, Karla Crome, Michael Smiley, Murder: The Complete Series, Peter Bowles, Review, Robert Jones, Robert Pugh, TV Onderbesteding en growwe wanbestuur in onderwys – praag.co.za
Onderbesteding en growwe wanbestuur in onderwys
Noordwes Departement van Openbare Werke het met die bou van nuwe skole en klaskamer gesloer en veroorsaak dat die onderwysdepartement op sy onderwysinfrastruktuurtoelae onderbestee het.
Ander redes wat aangevoer is vir die vertraging van projekte, is dat twee groot projekte deur subkontrakteurs tot stilstand gebring is toe hulle op beter betaling aangedring het.
Openbare onrus in Schweizer-Reneke toe inwoners daarop aangedring het dat lede van die gemeenskap aangestel word en ‘n geskil oor grond tussen die tradisionele leiers en die munisipaliteit vir ‘n ander projek het ook daartoe gelei dat projekte sloer.
Die provinsiale departement sê benewens al die probleme sukkel hulle ook met onbetroubare kontrakteurs.
Die besteding van provinsies se toelaes is vroeër vandeesmaand deur die nasionale department van basiese onderwys en nasionale departement van finansies tydens ‘n sitting van die portefeuljekomitee van basiese onderwys in die parlement bespreek.
President Jacob Zuma het intussen ‘n proklamasie onderteken wat die Spesiale Ondersoekeenheid vra om ondersoek in te stel na die sake van die beleërde departement van onderwys in die Oos-Kaap.
Van die bewerings wat ondersoek gaan word is wanadministrasie, growwe wangedrag en onwettige bedrywighede deur werknemers en amptenare wat met skape en bokke betaal vir poste.
‘n Woordvoerder van die presidensie, Harold Maloka sê ‘n verdere ondersoek sal behels dat die geld wat wanbestee is, teruggekry word.
Skrywer praagGepubliseer op 25 Junie 2015 Kategorieë Nuus, Suider-AfrikaSleutelwoord Basiese Onderwys, infrastruktuur, korrupsie, Noordwes, Oos-Kaap, tradisionele leiers, wanbesteding
Vorige Vorige artikel: SA vroue leef langer as mans
Volgende Volgende artikel: Ploftoestelle op bus na Zim gevind